Alaquàs realitzarà un diagnòstic mediambiental i un pla d'acció per a lluitar contra el canvi climàtic
29/01/2018

# Alaquàs realitzarà un diagnòstic mediambiental i un pla d'acció per a lluitar contra el canvi climàtic

*   29/01/2018
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16624

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16624%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20realitzar%C3%A0%20un%20diagn%C3%B2stic%20mediambiental%20i%20un%20pla%20d%27acci%C3%B3%20per%20a%20lluitar%20contra%20el%20canvi%20clim%C3%A0tic)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16624/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16624/29012018foto_parc_dijous_alaquas_Form_4.jpg)](https://www.alaquas.org/ficheros/documentos/2018/2/16624/29012018foto_parc_dijous_alaquas_Form_10.jpg "<a href='https://www.alaquas.org/ficheros/documentos/2018/2/16624/29012018foto_parc_dijous_alaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs realitzarà un diagnòstic mediambiental i un pla d'acció per a lluitar contra el canvi climàtic</a>")

L'Ajuntament d'Alaquàs ha rebut una subvenció de 10.500 euros per part de la Diputació de València per a realitzat aquest pla que pretén reduir les emissions de CO2 d'acord amb el Pacte de les Alcaldies pel Clima i l'Energia signat per l'Ajuntament d'Alaquàs

L’Ajuntament d’Alaquàs, conscient de la importància de posar en marxa iniciatives per reduir les conseqüències del canvi climàtic i desenvolupar mesures que milloren l’eficiència energètica, elaborarà conjuntament amb la Diputació de València un Inventari d’Emissions de Referència, una Avaluació de Riscos i Vulnerabilitats derivats del canvi climàtic un i Pla d’acció per al Clima i l’energia sostenible.

Per a l’Alcaldessa d’Alaquàs, Elvira García Campos, aquesta és una actuació més dins de la “nostra aposta i compromís decidit per la lluita contra el canvi climàtic i l’eficiència energètica i aplicar en els nostres territoris els objectius climàtics i energètics”.

L’import del projecte ascendeix a 15.000€, dels quals l’Ajuntament ha rebut una subvenció de 10.500 euros per part de la Diputació de València, que ve a suposar el 70% del cost. De la resta es farà càrrec l’Ajuntament. La Diputació és l’encarregada de contractar l’empresa que realitzarà l’estudi. Per la seua banda, el Consistori crearà una comissió de seguiment i una vegada el pla estiga elaborat, es marcaran les actuacions.

El Pacte de les Alcaldies per al Clima i l’Energia agrupa milers d’autoritats locals i regionals amb el compromís voluntari d’aplicar en els seus territoris els objectius climàtics i energètics de la Unió Europea. Els nous signants prometen reduir les emissions de CO2 en almenys un 40% fins el 2030.